
ประกาศเทศบาลตำบลอ่าวพะยูน
เรื่อง  การจัดซื้อที่ดินเพื่อใช้ดำเนินการตามโครงการต่างๆ ของเทศบาลตำบลอ่าวพะยูน
โดยวิธีพิเศษ
.................................................


ด้วยเทศบาลตำบลอ่าวพะยูน อำเภอปากพะยูน  จังหวัดพัทลุง มีความประสงค์จะซื้อที่ดินเพื่อใช้ดำเนินการตามโครงการต่าง ๆของเทศบาลตำบลอ่าวพะยูน  งบประมาณ 3,360,000.-บาท                                        (-สามล้านสามแสนหกหมื่นบาทถ้วน-)  โดยมีรายละเอียดดังนี้
1. เป็นที่ดินที่มีเอกสารสิทธิ์ในที่ดินตามประมวลกฎหมายที่ดิน
2. เป็นที่ดินถนนสายปากพะยูน (ข้างที่ทำการอำเภอปากพะยูน) – บ้านปากเครียว
3. เป็นที่ดินที่ไม่มีสิ่งปลูกสร้าง
4. เป็นที่ดินที่ติดกับทางสาธารณะประโยชน์ทางลาดยางและเส้นทางดังกล่าวควรเป็น

เส้นทางที่สะดวกในการติดต่อราชการและใช้บริการของประชาชน


5. ที่ดินที่จะเสนอขายต้องมีพื้นที่ไม่น้อยกว่า 5 ไร่


6. เป็นที่ดินที่ปลอดภาระจำนองในวันที่เสนอขายที่ดินและไม่มีภาระผูกพันใดๆ ทั้งสิ้น


7. ที่ดินที่จะเสนอขายต้องไม่ถูกขุดหน้าดิน


8. เป็นที่ดินที่ไม่มีการบุกรุกหรือมีสิ่งปลูกสร้าง


9. ไม่มีเสาไฟฟ้าพาดผ่านส่วนใดส่วนหนึ่งของพื้นที่


10. กรณีที่ดินที่เทศบาลตำบลอ่าวพะยูนจัดซื้อ ค่าจดทะเบียนกรรมสิทธิ์ ค่าภาษีและค่าธรรมเนียม ตลอดจนค่าใช้จ่ายในการดำเนินการระหว่างโอน ผู้ขายจะต้องเป็นผู้รับผิดชอบค่าใช้จ่ายทั้งสิ้น  

11. เทศบาลตำบลอ่าวพะยูนสงวนไว้ซึ่งสิทธิ์ที่จะเลือกที่ดิน โดยไม่จำเป็นต้องซื้อจากผู้เสนอขายที่ดินรายที่เสนอราคาต่ำสุดเสมอไป รวมทั้งจะพิจารณายกเลิกการเสนอราคาได้ตามที่คณะกรรมการเห็นสมควร โดยผู้เสนอราคาจะนำไปร้องเรียนหรือฟ้องร้องเรียกค่าเสียหายหรือค่าใช้จ่ายใดๆ มิได้ทั้งสิ้น


12. ผู้เสนอจะขายที่ดินจะต้องเป็นผู้ชี้เขตสถานที่ตั้งที่ดิน   เพื่อให้คณะกรรมการของเทศบาลฯออกไปตรวจสอบหลักฐานและสภาพที่ดินของผู้ที่เสนอจะขายตามที่เทศบาลกำหนด หากผู้เสนอที่จะขายที่ดินไม่ไปชี้นำสถานที่ตั้งของที่ดิน โดยปราศจากเหตุผลอันสมควร เทศบาลจะถือว่า ผู้เสนอขายไม่ประสงค์จะขายที่ดินให้กับเทศบาล


13. ผู้ขายต้องรังวัดสอบเขตที่ดินเพื่อยืนยันความถูกต้องชัดเจนก่อนขอเบิกจ่ายเงิน และเมื่อหารังวัดและจำนวนที่ดินน้อยกว่าที่เสนอขาย ผู้ขายต้องปรับราคาลดลงตามส่วน หรือหากรังวัดแล้วที่ดินมีเนื้อที่ดินเพิ่มขึ้นมากกว่าที่เสนอขายผู้ขายต้องไม่คิดเงินเพิ่ม

ผู้มีสิทธิเสนอราคาจะต้องมีคุณสมบัติ ดังต่อไปนี้


1. ผู้เสนอราคาจะขายที่ดิน จะต้องเป็นบุคคลธรรมดา หรือนิติบุคคลที่เป็นเจ้าของกรรมสิทธิ์หรือสิทธิ์ครอบครอง ในที่ดินโดยตรง หรือตัวแทนที่ได้รับหนังสือมอบอำนาจจากเจ้าของที่ดิน หากที่ดินที่จะขายมีหลายแปลง ที่ดินดังกล่าวจะต้องมีเนื้อที่ติดต่อกัน หากที่ดินดังกล่าวมีผู้ถือกรรมสิทธิ์ร่วมจะต้องที่ได้รับความยินยอมจากผู้ถือกรรมสิทธิ์ร่วมด้วย โดยมีเอกสารหลักฐานประกอบดังนี้



1.1 สำเนาเอกสารสิทธิ์การครอบครองในที่ดินที่จะขาย



1.2 แผนที่หรือแผนผังแสดงตำแหน่งที่ตั้งของที่ดินนั้น



1.3 รายชื่อของเจ้าของที่ดินบริเวณที่ข้างเคียงที่จะขาย สามารถติดต่อได้



1.4 สำเนาบัตรประชาชน และสำเนาทะเบียนบ้านของเจ้าของที่ดินที่จะขายพร้อมรับรองสำเนาถูกต้อง



1.5 เอกสารที่ดินฉบับจริง พร้อมสำเนาเอกสารที่ดิน และหนังสือประเมินราคากลางจากสำนักงานที่ดิน


2. ผู้เสนอราคาจะขายที่ดินจะต้องเป็นเจ้าของกรรมสิทธิ์ในที่ดินก่อนวันที่เทศบาลประกาศจัดซื้อครั้งนี้

3. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศให้เสนอราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม


4. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งให้สละสิทธิ์และความคุ้มกันเช่นว่านั้น

การเสนอราคา


ผู้ยื่นเสนอราคาขายที่ดินต้องเสนอราคาขายเป็นตัวเลขและตัวหนังสือกำกับ และราคาที่เสนอหากตัวเลขและตัวหนังสือไม่ตรงกันให้ถือตัวหนังสือเป็นสำคัญ ห้ามมิให้ขีดฆ่า ขูด ลบ หรือแต่งเติมอย่างใดและกำหนดให้ยืนราคา ไม่น้อยกว่า 60 วัน ยื่นต่อ ประธานคณะกรรมการจัดซื้อที่ดินโดยวิธีพิเศษ


ผู้ประสงค์เสนอขายที่ดินให้กับเทศบาลตำบลอ่าวพะยูน ติดต่อคณะกรรมการจัดซื้อที่ดิน          โดยวิธีพิเศษ เพื่อขอรับเอกสารการเสนอราคาและยื่นซองเสนอราคา ได้ที่เทศบาลตำบลอ่าวพะยูน           ตั้งแต่วันที่  22  มิถุนายน  2555  ถึงวันที่  5  กรกฏาคม  2555  และเปิดซองเสนอราคาใน   วันที่   6   กรกฏาคม   2555   เวลา 11.00 น. เป็นต้นไป  ผู้สนใจสามารถสอบถามรายละเอียดได้     ทางโทรศัพท์ หมายเลข  0-7469-9393  กองคลังเทศบาลตำบลอ่าวพะยูน  ในวันและเวลาราชการและเว็บไซต์เทศบาลตำบลอ่าวพะยูนWWW.PAKPAYOON.GO.TH
ประกาศ  ณ  วันที่  21  เดือน มิถุนายน  พ.ศ. 2555




   
(ลงชื่อ)
  (นางอทิติ     เมฆสุวรรณ)
  นายกเทศมนตรีตำบลอ่าวพะยูน

